ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
8 เม.ย. 2558

สรุปภาวะตลาดภาคเช้า :SET แกว่งระหว่างแดนบวก-ลบ – SET เปิดมาในแดนบวก และพยายามปรับตัวขึ้นต่อ แต่ต้องเผชิญกับแรงขาย ตั้งแต่เปิดตลาดได้ไม่นานสู่แดนลบและฟื้นกลับขึ้นมาปิดในแดนบวกได้ แต่อย่างไรก็ดีหลายตลาดหุ้นในเอเชียสามารถปรับตัวขึ้นได้เช้าวันนี้ (NKI, HSI) แต่ก็มีหลายตลาดใน ASEAN ที่ย่อตัวเลงเช่นกัน (KLI, FTSTI, PHCOMP) เช้านี้ BoJ คงนโยบายทางการเงินเดิมในการอัดฉีดสภาพคล่องสู่เศรษฐกิจต่อ ด้านราคาน้ำมันดิบปรับตัวลงเช้านี้หลังจากซาอุฯแถลงผลการผลิตสูงที่สุดเป็นประวัติการณ์ ทั้งนี้ SET ครึ่งเช้าปิดตลาดที่ 1550.65 จุด +1.12 จุด ด้วยมูลค่าซื้อขายที่ระดับ 1.6 หมื่นลบ. กลุ่มหลักที่ปรับตัวขึ้นได้แก่ ปิโตร +0.5%, อาหาร +0.5% ส่วนกลุ่มที่ปรับตัวลงกดดันตลาดได้แก่ โรงพยาบาล -1.0%, พาณิชย์ฯ -0.4% ค่าเงินบาททรงตัวอยู่ใกล้ระดับ 32.50 บาท
กลยุทธ์ที่แนะนำ :ช่วงบ่าย: ตลาดเปิดในแดนบวกแล้วไปต่อไม่ไหว ถูกแรงเทขายลงมาและฟื้นกลับมาสู่แดนบวกได้บางๆ คาดด้วยปริมาณซื้อขายที่เบาบาง ดัชนี SET จะแกว่งตัวในกรอบแคบต่อในช่วงบ่ายวันนี้ แนะเก็งกำไรหุ้นรายตัวได้ มองแนวรับจะอยู่ที่ 1535-1530 จุด ถ้าหากยังไม่ต่ำกว่าจุดดังกล่าวยังคงเป็นทิศทางขาขึ้นของตลาดอย่างชัดเจน ส่วนแนวต้านให้ที่ระดับ 1555, 1565 ทั้งนี้ หุ้นแนะนำตามสัญญาณเทคนิค ได้แก่ EPG (รับ 9.50 ต้าน 10.00 Cut 9.20), SENA (รับ 4.00 ต้าน 4.20 Cut 3.96) และ TASCO (รับ 110 ต้าน 116.5 Cut 110)